ค่ายรถยนต์ชั้นนำเมืองไทย จับมือศูนย์การค้าเซ็นทรัลพลาซ่าระยอง จัดงาน RAYONG  MOTOR SHOW 2019 แห่เปิดตัวรถยนต์ที่มีเทคโนโลยีทันสมัยและล้ำอนาคต

เมื่อเวลา 17.00 น.วันที่ 20 ก.ย.ที่ศูนย์การเซ็นทรัลพลาซ่าระยอง อ. เมือง จ.ระยอง นายธีรวัฒน์ สุดสุข รองผู้ว่าราชการจังหวัดระยอง เป็นประธานในพิธีเปิดงาน RAYONG  MOTOR SHOW 2019 โดยมี น.ส.อรจิรา ทาหอม ผจก.แผนกการตลาดศูนย์การค้าเซ็นทรัลพลาซ่าระยอง นายมาโนช ปทุมพิทักษ์ รองประธานหอการค้าจังหวัดระยอง นางวรัญญา ถนอมพันธ์ พาณิชย์จังหวัดระยอง น.ส.ภัคศกมล รูปแก้ว ผู้ช่วยประชาสัมพันธ์จังหวัดระยอง นายอนิรุธ นิลเทศ ผู้จัดการทั่วไป การขายและการตลาด บ.บีเอ็มดับเบิ้ลยู เนลสัน ออโต้เฮ้าส์ (ประเทศไทย) จำกัด ผู้แทนจำหน่าย BMW สาขาจังหวัดระยอง และผู้แทนค่ายรถยนต์และจักรยานยนต์ชั้นนำให้การต้อนรับ พร้อมมีผู้ร่วมงานเป็นจำนวนมาก ซึ่งจัดขึ้นโดยค่ายรถยนต์ชั้นนำเมืองไทย และศูนย์การค้าเซ็นทรัลพลาซ่าระยอง ระหว่างวันที่ 19-25 ก.ย.นี้

ภายในงานมีการแสดงมหกรรมยานยนต์ที่มีเทคโนโลยีทันสมัยและล้ำอนาคต และคอนเสิร์ตศิลปินชื่อดัง โดยที่บางค่ายมีการเปิดรถรุ่นใหม่ๆ ด้วย เช่น ค่ายรถ BMW ได้เปิดตัวครั้งแรกกับ  New  BMW  X7 M50d รถเอนกประสงค์ขนาดใหญ่ โดดเด่นด้วยมิติรถห้องโดยสารที่กว้างขวางโอ่อ่าที่สุด ขับเคลื่อนด้วยเครื่องยนต์ 6 สูบ พร้อมเทคโนโลยี M Performance TwinPower Turbo ที่ส่งพละกำลังสูงสุด 294 กิโลวัตต์/400 แรงม้า แรงบิดสูงสุด 760 นิวตันที่ 2,000-3,000 รอบต่อนาที ทำความเร็วสูงสุดไดที่ 250 กม./ชม.มีสีให้เลือก 5 สี สีดำ Black Sapphire สีดำ Carbon Black สีขาว Minneral White สีน้ำเงิน Phytonic Blue และสีเทา Arctic Grey Brilliant Effect สนนราคา 8,999,000 บาท ...